Berg videregående skole

Berg videregående skole var en videregående skole på Berg i bydel Nordre Aker i Oslo. Skolen ble etablert som Ullevål middelskole i 1925. Navnet Berg kom med det nye bygget i 1929, som ble tegnet av kommunearkitekten i Aker. I 2014 ble den videregående skolen lagt ned. I byggene blir det videreført grunnskole under navnet Berg skole. Berg vgs hadde tilbudene studiespesialisering og International Baccalaureate i skolens siste år.

Historie 
Skolen ble etablert med bare én klasse i 1925 under navnet Ullevål middelskole. Elevtallet steg raskt da den flyttet inn i det nye bygget på Berg i 1929–1930. Skolens navn ble da Berg kommunale høiere Almenskole. Skolen ble også senere ombygget innvendig for å kunne gi plass til flere elever. Skolens gamle russemerke var en nøkkel, med et nøkkelsjegg formes som en B og en S. I skolens siste år hadde ca. 460 elever, der nær 90 gikk på IB. Skolen var den første i Norge som tilbød undervisning rettet mot IB Diploma, fra 1981. Hvert år eteksaminerte skolen 50–70 elever med IB Diploma Programme. Skolen hadde ca. 60 lærere.

Berg ble delvis omgjort til barneskole i løpet av 2013. Den videregående skolen flyttet til nye Blindern videregående skole sammen med Fagerborg videregående skole til skolestart 2014, i lokalene til den nedlagte Sogn videregående skole.

Området Berg 
Navnet Berg stammer fra distriktets eldste gård, med historie helt tilbake til jernalderen. I skogholtet bak skolen finnes en av Oslos siste lokaliteter med storsalamander.

Bildet av Berg videregående skole i infoboksen til høyre er fra innspillingen av Gymnaslærer Pedersen (derfor «Larvik gymnas» på veggen).

Rektorer 
 Per Erik Skjelbred (2012–2014, til Blindern videregående skole) 
 Arvid Ekeland (fung.) (2011–2012)
 Berit Hetland (2007–2011)
 Siri Gulseth (fung.)
 Gro Flaten (–1999, til Bjerke videregående skole)
 Unni Pedersen (-1995)
 Ferdinand Otto Kaltenborn (1973-1986)
 Henrik Henriksen (1959-1973)
 Ingvar Lillesund (1946-1959)
 Hans Lødrup (1934-1946)

Markante tidligere elever (alumni) 
 Arvid Storsveen (1915–1943), ingeniør og grunnlegger av motstandsorganisasjonen XU under andre verdenskrig
 Erik Diesen (1922–1999), journalist og fjernsynspionér
 Nils Christie (1928–2015), professor i kriminologi 
 Helge Reiss (1928–2009), skuespiller
 Ole Peter Kolby (1939–), diplomat og tidligere formann i FNs sikkerhetsråd
 Jon Skolmen (1940–2019), skuespiller og komiker
 Finn Wagle (1941–), tidligere preses i Den norske kirke og biskop i Nidaros
 Else Bugge Fougner (1944–), høyesterettsadvokat og tidligere justisminister
 Trond Kirkvaag (1946–2007), komiker
 Steinar Mediaas (1946–2017), journalist, redaktør og kommentator i NRK
 Ivar Formo (1951–2006), olympisk mester i langrenn 
 Lars Saabye Christensen (1953–), forfatter og mottaker av Nordisk råds litteraturpris
 Per Christian Ellefsen (1954–), skuespiller
 Per Boye Hansen (1957–), direktør for Festspillene i Bergen
 Siri Bjerke (1958–2012), tidligere miljøvernminister
 Torstein Bieler (1959–), musiker, låtskriver, produsent og filmregissør
 Vigdis Hjorth (1959–), forfatter
 Kim Heger (1959–), dommer i Oslo tingrett
 Lars Fredrik Beckstrøm (1960–), musiker (deLillos og solo)
 Gabriel R.G. Benito (1960–), dekan og professor Handelshøyskolen BI
 Rune Bjerke (1960–), konsernsjef i DnB NOR
 Siv Thoresen (1960–), Norges beste kvinnelige bridgespiller
 Ida Hjort Kraby (1960–), jurist
 Vetle Lid Larssen (1960–), forfatter
 Jonas Gahr Støre (1960–), Norges statsminister fra 2021, tidligere utenriksminister, generalsekretær i Norges Røde Kors og eksekutivdirektør i Verdens helseorganisasjon (WHO)
 Lena Endresen (1961–), seniorrådgiver i Norges forskningsråd
 Inger Marie Sunde (1961–), tidl. førstestatsadvokat, aktor i saken mot "DVD-Jon"
 Hege Duckert (1962–), journalist og redaktør i Dagbladet
 Franzisca Aarflot (1963–), dramatiker og teatersjef ved Det Åpne Teater
 Henrik Mestad (1964–), skuespiller
 Helene Uri (1964–), forfatter og språkforsker
 Fredrik Skavlan (1966–), journalist, tegner og TV–personlighet
 Simen Agdestein (1967–), Internasjonal stormester i sjakk og landslagsspiller i fotball
 Bård Folke Fredriksen (1967–), politiker (gruppeleder for Høyre i Oslo bystyre)
 Håkon Haugli (1969–), stortingsrepresentant og tidl. medlem av Oslo bystyre (AP) 
 Lise Fearnley (1969–), filmregissør
 Heidi Goldmann (1971–), skuespiller
 Trond Espen Seim (1971–), skuespiller
 Vegard Vinge (1971–), scenekunstner
 Hege Ulstein (1971–), journalist og forfatter
 Bernhard Arnø (1971–), skuespiller
 Tuva Ørbech Sørheim (1971–), redaktør i Den Norsk Bokklubben
 Henrik H. Langeland (1972–), forfatter
 Sveinung Eide (1974–), kjent under navnet Dr. S i den norske hiphopgruppa Klovner i Kamp
 Håvard Homstvedt (1976–), New York-basert kunstmaler
 Nikolai Astrup (1978–), stortingsrepresentant, nestleder i Oslo Høyre og tidligere redaktør for Minerva
 Elisabeth O. Sjaastad (1978–), filmregissør og nestleder i Norsk Filmforbund
 Fredrik Dahm (1982–), tidligere fotballspiller for Lyn
Jan Christian Vestre (1986-), næringsminister i Jonas Gahr Støres regjering
Simen Hegstad Krüger (1993-), langrennsløper

Tre år på rad har den høyeste pris til unge forskere innen alle fagfelt gått til tidligere elever fra Berg:
 2005: Dr.Scient Atle Mysterud (Økologi)
 2006: Dr.Psychol Anders Fjell (Kognitiv psykologi)
 2007: Dr.Scient Torkel Hafting (Hukommelsesbiologi)
Prisen heter Fridtjof Nansens belønning for yngre forskere og deles ut av Det Norske Vitenskaps-Akademi.

Bergrevyen
Berg videregående skole har arrangert skolerevy årlig i over 25 år. Revyen har som regel premiere i første halvdel av januar.

Markante revydetaljer
I 2008 fikk Bergrevyen sin første toppkarakter av Oslopulsredaksjonen med oppsetningen NRK Hubro/NRK Kobra under regi av Hanna Klingberg og Erlend Badhwar Valen-Sendstad. Revyen ble videre nominert til revyprisen for beste skolerevy i Oslo/Akershus i 2008.

Liste over samtlige revytitler
Terningkast fra anmeldelse i Aftenposten i parentes

Referanser

Eksterne lenker 
 International Baccalaureate Organization offisiell hjemmeside
 
 

Tidligere offentlige videregående skoler i Oslo‎
Skoler i bydel Nordre Aker
Kulturminner i bydel Nordre Aker
Utdanningsinstitusjoner etablert i 1925
Utdanningsinstitusjoner nedlagt i 2014
Byggverk fullført i 1930